《赠太老石斋翁致仕 其一》
明代·林俊

礼绝官僚识羽仪，九重动色注东墀。手扶日月中天上，志在云雷下直迟。

大老忍坚违雅尚，太平深切望来期。锦江烟水行藏外，潞国人传有赐诗。

作者简介：（1452—1527）明福建莆田人，字待用，号见素、云庄。成化十四年进士。授刑部主事，进员外郎。曾上疏请斩僧继晓并治中贵梁芳罪，触帝怒，下狱，贬姚州判官。寻召还，复官，改南京。正德时，以右副都御史巡抚四川，镇压蓝廷瑞等起事。嘉靖时官至刑部尚书。有《见素文集》、《西征集》。